Bomoas

**Bomoas** (amtle: **Bodenmais**) isa Moakt im nidaboarischn Landkroas Reng und a Heilklimadischa Kuaoat. Kenna mouma sei Beagweak und an Sejwabeag.

## Log

Bomoas is duif im Boarischn Woid, siidwesdle am Fuas fom Groussn Arba, am hejxdn Beag z Bayern aussahoi fo de Oipm.

### Gmoagliedarung

De bolitische Gmoa Bomoas hod 19 amtli gnennte Oatstei:

## Gschicht

Im **Urbar** fo de boarischn Heazeg gfind se umara 1300, da easchde uakundliche Schriib iwa Bomoas, wou fom „*Item das Goldwerch ze Pabenmaiz*“, dazäid wiad. In da Midd voum 15. Joohundat homs in de Gruam z Bomoas, („*des Allmächtigen Gottes Gabe*“ gnennd), no Säiwa grom kod. 1485 hod Bomoas fom boarischn Heazog Albrecht IV. a bsondas Briwileg griagd und schbada, uma 1522 is da Oat za „*voikomma gfreitn Beagstod*“ woan.

Scho 1542 hodma koa Säiwa nimma gfundn kod und is dano aaf *Vitriol* umgschdiing. Vitriol isa Oxidazionszeigl wos in suifidischn Eazbeagweagl fiakimd. Des hodma domois zan Fäam fo Stoff fawend kod. 1580 is Bomoas Hofmark woan, s Rechd fo da freia Beagstod homs aafgem miassn. S Vitriol hodse uma 1760 kaam no fokaffa lossn. Zweng an naim Fofaan Poliaroud zmocha, wos zan Schleifa und Polian fo Glasln und Spiagl vawend woan is, hodma Bomoas in da Zeid fo 1870-1914 in da ganzn Wäid kennd kod. Owa boid hod ma des Zeigl kämisch mocha kinna und fia Bomoas hod ses dano nima rendiad. Am 27. Mai 1962 iss damid goa gwen.

Scho im 15. Joohundad hom se um Bomoas umma, Gloshittn oogsidld kod. Ab 1945 hod se Bomoas in de nexdn 30 Joo zan Glosvaedlungszändrum gmausad und hod heid de grässd Bleikristoiauswoi z Deitschland. Z Bomoas hodma friazeite aaf Fremdnvakea gsezd kod, wai se aussa da Glosmocharei koa andas Weagl im hintasdn Winkl fom Boarisch Woid oogsiedld hod. Scho im Joa 1883 is z Bomoas da *Boarische Woid Vorein* grind woan und nom Griag is da Fremdnvakea weida ausbaud woan. Bomoas is heid da bekanndasde und da moasd bsuachde Kuaoat im Boarischn Woid.

1945 homs Bomoas zan *Lufdkuaoat* gmochd und 1958 iss Moakt woan. 1962 hod ma oogfangt a khaizds Freibad zum ban, 1967 isa Kuahaus baud und 1972 iss Hallnbad in Betriab ganga. 1989 foigd a nais Rathaus mid Kuavawoitung, a Diafgarasch und a Kuapark. Zlezt im Dezemba 1992, griagt Bomoas des Prädikat „*Heilklimadischa Kuaoat*“.

### Eihwona iwad Joo

* 1970: 3288 Eihwohna
* 1987: 3331 Eihwohna
* 2000: 3466 Eihwohna
* 2008: 3338 Eihwohna
* 2014: 3285 Eihwohna
* 2015: 3397 Eihwohna

### Wappm

Bschriib: Teit duachn Umries fom Säiwabeag in Blau und Säiwa; oom da goidane Kuahuad midan säiwan Heamelinbsaz, unt greizd a schwoaza Schlegl und a schwoaza Beagmohamma.

## Kuitua und Sengswiadekeitn

* Katholische Pfoakiacha: De Bomoasa Kiacha is 1804/1805 in da Midd fom Moaktblooz baud, in Richdung Säiwabeag. 1955/1956 homs a *Oktogon* drobaud. Am Oidar isa Nochbuidung fom *Gnadnbuidl vo Loreto*, a Gschenk fom Kuafiaschtn, des scho am 16. Juni 1705 in a feialichn Brozession fo Moasriad no Bomoas kemma gwen is. 
* Hisdorischs Bsuachabeagweak am Sejwabeag: Seit 1962 deaf jeda Bsuacha ins Sejwabeagweak (Schaubeagweak). 1998 hom sex Leid, wou säimamoi im Beagweak goawad hom, des ganz Weagl kaffd kod und  s *Hisdorische Bsuachabeagweak im Säiwabeag* aafgmochd.
* a boo Glosblosarän: De grejssde und bekanndasde is de *Joska Kristoi Glosblosarei*, de a Pokoin fian Wintaschboat mochd. 
* Oids Rathaus: mida Sondaausstejung iwad Gschichd fom Beagbau und da Vitriolhittn am Sejwabeag z Bomoas.

## Beleg


## Schau aa
* Glasstraße

## Im Netz
* www.bodenmais.de (Bayerischer Wald)
* 
*